Diari Oficial de la Generalitat Valenciana


Sumari del DOGV 7311, del 07-07-2014 (2014/6336)

DECRET 107/2014, de 4 de juliol, del Consell, pel qual s'integra el Col·legi d'Educació Infantil i Primària Ciudad de Oviedo en el Col·legi d'Educació Infantil i Primària El Acequión, ambdós de Torrevieja.
-------------------------------------------------------------------------------------------------------------------------------------------------------------------------------------------------------------

### Dades del document

Número de DOGV
:   7311

Data del DOGV
:   07-07-2014

Secció del DOGV
:   III. ACTES ADMINISTRATIUS - C) ALTRES ASSUMPTES

Número del document
:   2014/6336


Data del document
:   04-07-2014

Organisme emissor
:   Conselleria d'Educació, Cultura i Esport

Tipus de document
:   Decret

Descriptors 

:   * Conselleria d'Educació, Cultura i Esport
    * Conselleria d'Educació, Cultura i Esport
    * centre d'ensenyament

DECRET 107/2014, de 4 de juliol, del Consell, pel qual s'integra el Col·legi d'Educació Infantil i Primària Ciudad de Oviedo en el Col·legi d'Educació Infantil i Primària El Acequión, ambdós de Torrevieja. [2014/6336]  
El Decret 215/2007, de 26 d'octubre, del Consell, va crear un col·legi públic d'Educació Infantil i Primària a Torrevieja, al qual es va assignar la denominació de número 13 i que actualment s'identifica amb el Ciudad de Oviedo.  
El Col·legi Públic d'Educació Infantil i Primària El Acequión va ser creat pel Decret 80/1984, de 30 juliol, del Consell.  
La Direcció Territorial d'Educació, Cultura i Esport d'Alacant ha efectuat una proposta d'integració d'ambdós centres docents. S'argumenta que mentres que el primer dels centres, que es troba ubicat en aules prefabricades, ha patit una important baixa en el nombre d'alumnes, el segon ocupa unes instal·lacions de nova construcció, que han sigut inaugurades el present curs escolar. Este últim, en l'actualitat, oferta dos grups per curs a pesar que l'edifici escolar està concebut per a albergar 9 unitats d'Educació Infantil, 18 de Primària i 1 d'Educació Especial.  
El Consell Escolar Municipal de Torrevieja ha sigut oït en relació amb la proposta d'integració.  
El Servici de Planificació Educativa, de la Direcció General de Centres i Personal Docent, ha emés un informe favorable a la integració d'ambdós centres per considerar que esta actuació suposa una millor distribució dels recursos personals i materials destinats en la zona.  
  
De conformitat amb el que establix l'article 17 de la Llei Orgànica 8/1985, de 3 de juliol, Reguladora del Dret a l'Educació, i l'article 1 del Reglament Orgànic i Funcional de les Escoles d'Educació Infantil i dels Col·legis d'Educació Primària, aprovat pel Decret 233/1997, de 2 de setembre, del Consell, a proposta de la consellera d'Educació, Cultura i Esport i amb la deliberació prèvia del Consell, en la reunió del dia 4 de juliol de 2014,  
  
  
DECRETE  
  
Article 1  
El Col·legi d'Educació Infantil i Primària Ciudad de Oviedo, codi 09335682, s'integra en el Col·legi d'Educació Infantil i Primària El Acequión, codi 11234692, ambdós de Torrevieja.  
  
Article 2  
1. El Col·legi d'Educació Infantil i Primària Ciudad de Oviedo cessarà les seues activitats a la finalització del curs acadèmic 2013/2014.  
  
2. Les seues unitats, llocs de treball, plantilla docent, així com el material i equipament, s'integraran en el Col·legi d'Educació Infantil i Primària El Acequión.  
  
Article 3  
1. El Col·legi d'Educació Infantil i Primària El Acequión queda configurat com un centre de 9 unitats d'Educació Infantil i 18 d'Educació Primària.  
2. La seua capacitat serà de 225 places escolars d'Educació Infantil i 450 d'Educació Primària.  
3. Els llocs de treball del centre seran els següents:  
- 12 d'Educació Infantil.  
- 16 d'Educació Primària.  
- 3 d'Educació Primària, Idioma Estranger, Anglés.  
- 3 d'Educació Primària, Educació Física.  
- 2 d'Educació Primària, Música.  
- 2 d'Educació Especial, Pedagogia Terapèutica.  
- 1 d'Educació Especial, Audició i Llenguatge.  
  
  
  
Disposicions addicionals  
  
Primera  
El que establix el present decret s'inscriurà en el Registre de Centres Docents de la Comunitat Valenciana.  
  
Segona  
El personal docent amb destinació definitiva en el Col·legi d'Educació Infantil i Primària Ciudad de Oviedo que, a conseqüència de la integració, s'adscriga al Col·legi d'Educació Infantil i Primària El Acequión mantindrà l'antiguitat que posseïa en el seu centre d'origen, en aplicació del que establix la disposició addicional tercera del Reial Decret 1364/2010, de 29 d'octubre, pel qual es regula el concurs de trasllats d'àmbit estatal entre personal funcionari dels cossos docents previstos en la Llei Orgànica 2/2006, de 3 de maig, d'Educació, i altres procediments de provisió de places per a cobrir per estos.  
  
Tercera  
El centre aplicarà l'increment del nombre d'alumnes per aula previst en l'Orde 19/2012, de 21 de maig, de la Conselleria d'Educació, Formació i Ocupació, per la qual es regula l'aplicació del Reial Decret Llei 14/2012, de 20 d'abril, de Mesures Urgents de Racionalització del Gasto Públic en l'Àmbit Educatiu, en els centres docents no universitaris públics i privats concertats de la Comunitat Valenciana.  
  
Este increment s'aplicarà mentres es donen les circumstàncies previstes en el mencionat Reial Decret Llei 14/2012.  
  
Quarta  
Es faculta la conselleria competent en matèria d'educació perquè adopte les mesures que siguen necessàries per a l'acompliment i desplegament del que establix este decret, així com per a modificar, si és el cas, la configuració del centre.  
  
  
DISPOSICIÓ FINAL  
  
Única  
El present decret tindrá efectes a partir de l'endemà de ser publicat en el Diari Oficial de la Comunitat Valenciana. No obstant això, es considera que els seus efectes fan referència a l'inici del curs escolar 2014/2015.  
  
València, 4 de juliol de 2014  
  
El president de la Generalitat,  
ALBERTO FABRA PART  
  
La consellera d'Educació, Cultura i Esport,  
MARÍA JOSÉ CATALÁ VERDET